Ang Misyon ng lahat 
ng mga Propeta 

Sa katotohanan, ang misyon ng lahat ng mga propeta, 
mula kay Adam hanggang kay Kristo (sumakanila nawa 
ang kapayapaan), ay isa lamang at pare-pareho - ang 
itaguyod ang ideolohiya ng monoteismo sa mundo, 
upang ang tao ay sumamba sa nag-iisang Diyos lamang. 
Tulad ng nalalaman na natin, dumating ang malaking 
bilang ng mga propeta sa mga naunang panahon, 
ngunit ang mensahe ng monoteismo ay nanatili sa 
unang antas; hindi ito nagwakas sa rebolusyon. Ang 
kalagayang ito ay nanatili hanggang sa panahon ni 
Kristo, ang pangalawa sa huling Propeta (sumakanya 
nawa ang kapayapaan). Ang dahilan nito ay dahil 
noong sinaunang panahon, ang sistema ng monarkiya 
ay nakataguyod sa buong mundo. Ang mga hari, 
upang mapanatili ang kanilang mga politikal na 
interes, ay kumuha ng sistema ng pang-aapi sa mga 
relihiyon. Ang mga hari na ito ay pumigil sa anumang 
kilusang panrelihiyon, na iba sa relihiyon ng estado. 
Pinutol nila ang anumang uri ng pagsuway sa kanilang 
relihiyon mula sa puno nito, dahil nakikita nila na 
ang relihiyon ay paraan ng pagpapakita ng katapatan 
ng tao sa estado. Kapag ang isang tao ay kumapit sa 
iba pang relihiyon liban pa sa relihiyon ng estado, 
siya ay maituturing na isang rebelde. Si Propetajesus 
(sumakanya nawa ang kapayapaan) ay ang huling 
dugtong sa kadena ng mga pang-aapi na hinarap ng 
mga mangangaral ng monoteismo. At ang Diyos ay nag- 
utos ng paggiba sa mapanupil na sistemang politikal, 
kahit pa ito ay mangahulugan ng paggamit ng lakas 
upang ang panahon ng pang-aaping panrelihiyon ay 
magwakas habangpanahon at mapalitan ng kalayaang 
panrelihiyon. Ang banal na piano na ito ay nakumpleto 
sa pamamagitan ni Propeta Muhammad (sumakanya 
nawa ang kapayapaan) at ng kanyang mga kasamahan. 
Ito ang utos na ibinigay sa Quran: 

“Labanan ninyo sila hanggang sa wala nang panunupil 


at pang-aapi, at ang relihiyon ay maging para lamang 
sa Diyos sa kabuuan. Ngunit kung sila ay titigil, tunay 
na ang Diyos ay nakakakita ng inyong mga ginagawa.” 

(8:39) 

Ang Pinanggagalingan 

ng Kapayapaan 

Walang pagmamalabis kung sasabihin natin na ang 
Islam at karahasan ay taliwas sa isat isa. Ang konsepto 
ng karahasang Islamiko ay walang batayan, na sa 
unang tingin pa lamang ay itinatanggi na ito. Ang 
katotohanan na ang karahasan ay hindi naaakma sa 
makabagong panahon ay sapat na upang makumbinsi 
ang sinuman na ang karahasan, sa prinsipyo nito, 
ay kakatwa sa sistema ng Islam. Ang Islam ay 
nagpapakilala bilang isang panghabang-panahon na 
relihiyon at ang relihiyon na ito ay hindi magagawang 
tumanggap ng anumang prinsipyo na hindi magiging 
akma sa mga darating pang mga panahon sa kasaysayan 
ng sangkatauhan. Ang pagsisikap ng ilan na isangkot 
ang karahasan sa Islam ay isang paglalagay ng 
pagdududa sa pagiging panghabang-panahon ng Islam 
bilang relihiyon. 

Si Propeta Muhammad ay taimtim na nananalangin sa 
kanyang Panginoon sa kanyang mga pang araw-araw 
na panalangin. 

“Diyos ko, Ikaw ang pinanggagalingan ng kapayapaan; 
mula sa Iyo ang lahat ng kapayapaan; sa Iyo nagbabalik 
ang kapayapaan.Kaya, dulutin Mo na kami ay 
mamuhay nang may kapayapaan; papasukin Mo kami 
sa Paraiso:Ang tahanan ng kapayapaan. Luwalhati 
sa Iyo, aming Panginoon, nasa Iyo ang lahat ng 
Karangalan at Dangal.” 



Ang Kapayapaan 

sa Islam 







Ang Kapayapaan sa 

Islam 

Ang Islam ay relihiyon ng kapayapaan sa pinakaganap 
na kahulugan ng salitang ito. Ang Quran ay 
tumatawag sa mga pamamaraan nito bilang landas ng 
kapayapaan (5:16). Inilalarawan nito ang pagsasaayos 
bilang pinakamainam na pamamaraan (4:128), at 
nagpapahayag na ang Diyos ay namumuhi sa anumang 
uri ng panggugulo sa kapayapaan (2:205). 

Ang salitang ugat ng Islam ay ‘salam’ na 
nangangahulugang kapayapaan. Kaya ang diwa ng 
Islam ay ang diwa ng kapayapaan. Ang unang talata 
sa Quran ay puno ng kapayapaan. Ito ay nagsasabing: 
Sa ngalan ng Diyos, ang Maawain, ang Mahabagin. 
Ang talatang ito ay inuulit sa Quran na hindi bababa 
pa sa 114 ulit. Ito ay nagpapakita ng napakalaking 
pagpapahalaga ng Islam sa mga katangiang habag 
at awa. Isa sa mga pangalan ng Diyos ayon sa Quran 
ay ang As Salam na nangangahulugang kapayapaan. 
Gayundin, ang Quran ay nagpapahayag na si Propeta 
Muhammad (sumakanya nawa ang kapayapaan) ay 
ipinadala sa mundo bilang habag sa sanlibutan. (21:107) 
Ipinapakilala ng Quran ang sansinukob na isang modelo 
na nagtataglay ng kaayusan at kapayapaan. (36:40). 
Nang nilikha ng Diyos ang kalangitan at lupa, iniutos 
Niya sa bawat bagay na gawin nila ang bawat bahagi 
nila nang mapayapa nang walang pagsasalungatan sa 
iba pang bahagi. Ang Quran ay nagsasabi sa atin na 
‘Ang araw ay hindi pinahihintulutan na unahan ang 
buwan, o ang gabi na maunahan ang araw Ang bawat 
isa ay nasa kanilang daanan na umiikot. (36:40) 

Isang Relihiyon 
ng Kapayapaan 

Sa ilang bilyong taon, ang buong sansinukob ay 
tumutupad sa mga bahagi nito nang may pag-ayon sa 
banal na piano. 


Ito ay ilan lamang sa mga pagsangguni na nagpapakita 
ng malaking pagpapahalaga na iniuugnay ng Islam 
sa kapayapaan. Sa katotohanan, ang Islam ay hindi 
magagawang mailagay sa anumang kalagayan liban 
pa sa kapayapaan dahil ang Islam ay naghahangad 
ng pag-unlad na ispiritwal, paglago na intelektuwal, 
pagkakabuo ng asal, pagbabagong panlipunan, gawaing 
pang-edukasyon at higit sa 
lahat sa pagpaparating Islam 

ay naghahangad 
ng pag-unlad na 
ispiritwal, paglago na 
intelektuwal, pagkakabuo 
ng asal, pagbabagong 
panlipunan, gawaing pang- 
edukasyon at higit sa lahat 
sa pagpaparating ng 
mensahe. 


n 


^ mens ahe - 
lahat ng ito ay 
makakamit lamang 
sa kapaligiran na 
may kapayapaan 
at kaayusan. 

Ang ibang tao 
ay iniuugnay 
ang katarungan sa 
kapayapaan, ngunit ang 
Islam ay hindi sumasang- 

ayon dito. Ang Islam ay naniniwala na ang kapayapaan 
ay para sa kapakanan lamang ng kapayapaan. Ayon sa 
Islam, ang katarungan ay hindi direktang resulta ng 
kapayapaan. Ang kapayapaan ay nagbibigay lamang ng 
pundasyon na sa loob nito ay magagawa nating kumilos 
tungo sa katarungan. Napakaraming mga halimbawa 
ang nasa buhay ng Propeta na nagpapatunay na 
ang Propeta ay hindi nag-ugnay sa katarungan at 
kapayapaan. 

Siya ay palaging kumuha ng mga 
mapayapang panahon bilang 
pagkakataon sa pagtatrabaho 
para sa katarungan at hindi 
niya direktang hinango 
ang katarungan mula 
sa kapayapaan. Ang 
Kasunduan sa Hudaibiyah, 
sa pagitan ng Propeta at 
ng kanyang mga kalaban, ay 
isang malinaw na halimbawa. 
Mula sa mga detalye ng kasunduang pangkapayapaan 


Quran ay 
tumatawag sa 
mga pamamaraan 
nito bilang landas 
ng kapayapaan. 


na ito, ay wala itong nilalaman na anumang tungkol 
sa katarungan. Malinaw na ang mga nilalaman nito 
ay taliwas sa katarungan. Ngunit ang Propeta ay 
tumanggap sa kasunduang ito, hindi dahil sa ito ay 
magbibigay sa kanila ng katarungan, ngunit ito ay 
nagbibigay ng daan upang sila ay makakilos tungo sa 
hustisya. 

Ang Jihad at ang 

Pakikibaka 

Ayon sa Islam, ang kapayapaan ang batas at ang 
digmaan ay isang pagbubukod lamang. Kahit pa sa 
digmaan para sa pagtatanggol ay marapat na tingnan 
natin ang resulta nito. Kung ang resulta ay hindi tiyak, 
ang mga Muslim ay marapat na umiwas sa digmaan, 
kahit pa ito ay nasa posisyon ng pagtatanggol. 

Totoo na ang Jihad ay isa sa mga pinakamahalagang 
katuruan sa Islam. Ngunit ang Jihad ay hindi 
kasingkahulugan ng digmaan. Sa Islam, ang isa pang 
salita na ginagamit para sa digmaan o pakikibaka. 
Ang salitang ito ay ang ‘qital’. Tuwinang ang Quran ay 
tumutukoy sa digmaan o pakikibaka, ginagamit nito 
ang sahtang Qital at hindi angjihad. 

Ang salitang Jihad ay literal na nangangahulugang 
pagsusumikap o pagpupursigi. Kaya angjihad sa 
katotohanan ay nangangahulugang mapayapang 
pagsusumikap, lalung lalo na sa pag-aanyaya tungo sa 
Islam. Sinabi sa Quran: 

Magsagawa ng malaking Jihad sa tulong ng Quran. 
(25:52) 

Ang Quran ay isang aklat at hindi isang espada, kaya, 
“magsagawa ng malaking Jihad sa pamamagitan ng 
Quran” ay nangangahulugang gumawa ng malaking 
Jihad sa pamamagitan ng ideolohikal na lakas ng 
Quran. Katunayan, angjihad ay isa lamang pangalan 
para sa mapayapang pagkilos. Ang mapayapang 
pagkilos ay ang tanging sandata na sa pamamagitan 
nito ang Islam ay magkakamit ng lahat ng mithiin at 
layunin nito. 


